ddrg/super_eurlex huggingface dataset:
Jurnalul Oficial L 236 , 23/09/2003 p. 0977 - 0977



15. Declaraţie cu privire la libera circulaţie a lucrătorilor: Polonia UE insistă asupra importantelor elemente de diferenţiere şi flexibilitate în cadrul regimului liberei circulaţii a lucrătorilor. Statele membre fac eforturi pentru a acorda acces sporit la piaţa forţei de muncă resortisanţilor polonezi conform legislaţiei naţionale, în vederea accelerării alinierii la acquis. În consecinţă, oportunităţile de muncă în UE pentru resortisanţii polonezi ar trebui să se amelioreze substanţial o dată cu aderarea Poloniei. În plus, statele membre ale UE vor valorifica regimul propus pentru a grăbi aplicarea deplină a acquis ului în domeniul liberei circulaţii a lucrătorilor. --------------------------------------------------
I. LEGISLAŢIE VETERINARĂ

31999 L 0074: Directiva 1999/74/CE a Consiliului din 19 iulie 1999 de stabilire a standardelor minime pentru protecţia găinilor ouătoare (JO L 203, 3.8.1999, p. 53).

Până la 31 decembrie 2009, unităţile din Slovenia enumerate în apendicele B la prezenta anexă pot menţine în funcţiune bateriile care nu îndeplinesc cerinţele minime prevăzute în articolul 5 alineatul (1) punctul 4 şi 5 din Directiva 1999/74/CE, cu condiţia ca bateriile în cauză să aibă o înălţime de cel puţin 37 cm pe cel puţin 65% din suprafaţa bateriei, înălţimea bateriei să nu fie în nici un punct mai mică de 31 cm, iar înclinaţia podelei să nu depăşească 16%.

Găinile ouătoare aflate în perioada ouatului la data aderării pot fi ţinute în baterii care nu sunt conforme cu cerinţele structurale prevăzute în articolul 5 alineatul (1) punctul 1, cu condiţia ca podeaua bateriei să asigure o suprafaţă de cel puţin 450 cm2 pentru fiecare găină. Slovenia se asigură că, la începutul unui nou ciclu de producţie, dar nu mai târziu de 1 decembrie 2004, suprafaţa minimă de podea respectă întru totul prevederile articolului 5 alineatul (1) punctul 1.

--------------------------------------------------
ARTICOLUL 3

(1) Dispoziţiile acquis-ului Schengen care au fost integrate în cadrul Uniunii Europene prin protocolul anexat la Tratatul privind Uniunea Europeană şi la Tratatul de instituire a Comunităţii Europene (denumit în continuare "Protocolul Schengen") şi actele care se întemeiază pe acestea sau care se referă la acestea, enumerate în anexa I la prezentul act, precum şi orice alte acte noi de acest fel care ar putea fi adoptate înainte de data aderării, sunt obligatorii şi se aplică în noile state membre începând cu data aderării.

(2) Dispoziţiile acquis-ului Schengen care au fost integrate în cadrul Uniunii Europene şi actele care se întemeiază pe acestea sau care se referă la acestea şi care nu sunt prevăzute în alin. (1), deşi sunt obligatorii pentru noile state membre începând cu data aderării, se aplică într-un nou stat membru numai în temeiul unei decizii adoptate de Consiliu în acest sens, după verificarea, în conformitate cu procedurile de evaluare Schengen aplicabile în materie, a îndeplinirii condiţiilor necesare aplicării tuturor părţilor în cauză din acquis în acest nou stat membru şi după consultarea Parlamentului European.

Consiliul hotărăşte cu unanimitatea membrilor săi care reprezintă guvernele statelor membre în privinţa cărora dispoziţiile menţionate în prezentul alineat au fost deja puse în aplicare şi a reprezentantului guvernului statului membru în privinţa căruia aceste dispoziţii trebuie să fie puse în aplicare. Membrii Consiliului reprezentând Guvernul Irlandei şi Guvernul Regatului Unit al Marii Britanii şi Irlandei de Nord participă la adoptarea acestei decizii în măsura în care aceasta priveşte dispoziţiile acquis-ului Schengen şi actele întemeiate pe acesta sau fac trimitere la acesta şi la care statele membre menţionate participă.

(3) Acordurile încheiate de Consiliu în temeiul art. 6 din Protocolul Schengen sunt obligatorii pentru noile state membre începând cu data aderării.

(4) În ceea ce priveşte convenţiile sau instrumentele din domeniul justiţiei şi afacerilor interne care sunt inseparabile de atingerea obiectivelor Tratatului UE, noile statele membre se angajează:

- să adere la cele care, la data aderării, erau deschise în vederea semnării de către state membre actuale, precum şi la cele care au fost elaborate de Consiliu în conformitate cu titlul VI din Tratatul UE şi sunt recomandate statelor membre în vederea adoptării;

- să introducă dispoziţii administrative şi de altă natură, cum ar fi cele care au fost adoptate la data aderării de statele membre actuale sau de Consiliu pentru a facilita cooperarea practică dintre instituţiile şi organizaţiile statelor membre care lucrează în domeniul justiţiei şi afacerilor interne.

--------------------------------------------------
E. SECURITATEA NUCLEARĂ ŞI PROTECŢIA ÎMPOTRIVA RADIAŢIILOR

31997 L 0043: Directiva 97/43/Euratom a Consiliului din 30 iunie 1997 privind protecţia sănătăţii persoanelor împotriva pericolelor pe care le prezintă radiaţiile ionizante rezultate din expunerea în scopuri medicale şi de abrogare a Directivei 84/466/Euratom (JO L 180, 9.7.1997, p. 22).

Prin derogare de la articolele 8 şi 9 alineatul (1) din Directiva 97/43/Euratom, dispoziţiile privind echipamentul radiologic şi practicile speciale nu se aplică în Letonia până la 31 decembrie 2005. Aceste echipamente nu se introduc pe piaţa altor state membre.

--------------------------------------------------
4. Declaraţie comună a Republicii Cehe şi a Republicii Austria cu privire la acordul bilateral asupra centralei nucleare de la Temelin

Republica Cehă şi Republica Austria îşi îndeplinesc obligaţiile bilaterale conform "Concluziilor cu privire la Procesul Melk şi continuarea acestuia", adoptate de comun acord la 29 noiembrie 2001.

--------------------------------------------------
Jurnalul Oficial L 236 , 23/09/2003 p. 0456 - 0464



D. TRANSPORTUL FEROVIAR 1. 31969 R 1192: Regulamentul (CEE) nr. 1192/69 al Consiliului din 26 iunie 1969 privind normalizarea conturilor întreprinderilor feroviare (JO L 156, 28.6.1969, p. 8), modificat de: - 11972 B: Actul privind condiţiile de aderare şi adaptările Tratatelor - Aderarea Regatului Danemarcei, a Irlandei şi a Regatului Unit (JO L 73, 27.3.1972, p. 14), - 11979 H: Actul privind condiţiile de aderare şi adaptările Tratatelor - Aderarea Republicii Elene (JO L 291, 19.11.1979, p. 17), - 11985 I: Actul privind condiţiile de aderare şi adaptările Tratatelor - Aderarea Regatului Spaniei şi a Republicii Portugheze (JO L 302, 15.11.1985, p. 23), - 31990 R 3572: Regulamentul (CEE) nr. 3572/90 al Consiliului din 4.12.1990 (JO L 353, 17.12.1990, p. 12), - 11994 N: Actul privind condiţiile de aderare şi adaptările Tratatelor - Aderarea Republicii Austria, a Republicii Finlanda şi a Regatului Suediei (JO L 241, 29.8.1994, p. 21). La articolul 3 alineatul (1) se inserează următorul text: "– České dráhy (ČD) a.s.; Správa železniční dopravní cesty s.o.;" "– AS Eesti Raudtee, Edelaraudtee AS;" "– Valsts akciju sabiedrība "Latvijas Dzelzceļš" (LDZ);" "– Lietuvos geležinkeliai (LG);" "– Magyar Államvasutak Rt. (MÁV), – Győr-Sopron-Ebenfurti Vasút Rt. (GySEV);" "– PKP Polskie Linie Kolejowe S.A.; PKP Cargo S.A.; PKP InterCity sp. z o.o.; PKP Przewozy Regionalne sp. z o.o.;" "– Slovenske železnice (SŽ);" "– Železnice Slovenskej republiky (ŽSR);". 2. 31991 L 0440: Directiva 91/440/CEE a Consiliului din 29 iulie 1991 privind dezvoltarea căilor ferate comunitare (JO L 237, 24.8.1991, p. 25), modificată de: - 32001 L 0012: Directiva 2001/12/CE a Parlamentului European şi a Consiliului din 26.2.2001 (JO L 75, 15.3.2001, p. 1). (a) La anexa I se inserează următorul text în lista porturilor, între menţiunile pentru Belgia şi Danemarca: "ČESKÁ REPUBLIKA"; şi, între rubricile pentru Germania şi Grecia: "EESTI Muuga sadam Paljassaare sadam Vanasadam Paldiski põhjasadam Paldiski lõunasadam Kopli põhjasadam Kopli lõunasadam Bekkeri sadam Kunda sadam" şi, între menţiunile pentru Italia şi Luxemburg: "KYПPOΣ LATVIJA Rīga Ventspils Liepāja LIETUVA Klaipėda" şi, între menţiunile pentru Luxemburg şi Ţările de Jos: "MAGYARORSZÁG MALTA şi, între menţiunile pentru Austria şi Portugalia: "POLSKA Szczecin Świnoujście Gdańsk Gdynia" şi, între menţiunile pentru Portugalia şi Finlanda: "SLOVENIJA Koper SLOVENSKO". (b) La anexa I se inserează următoarea hartă între hărţile pentru Belgia şi Danemarca: +++++ TIFF +++++ şi, între hărţile pentru Germania şi Grecia +++++ TIFF +++++ şi, între hărţile pentru Italia şi Luxemburg: +++++ TIFF +++++ +++++ TIFF +++++ şi, între hărţile pentru Luxemburg şi Ţările de Jos: +++++ TIFF +++++ şi, între hărţile pentru Austria şi Portugalia: +++++ TIFF +++++ şi, între hărţile pentru Portugalia şi Finlanda:” +++++ TIFF +++++ +++++ TIFF +++++ --------------------------------------------------
Jurnalul Oficial L 236 , 23/09/2003 p. 0820 - 0820



6. POLITICA ÎN DOMENIUL TRANSPORTURILOR 31985 R 3821: Regulamentul (CEE) nr. 3821/85 al Consiliului din 20 decembrie 1985 privind aparatura de înregistrare în transportul rutier (JO L 370, 31.12.1985, p. 8), modificat ultima dată de: - 32002 R 1360: Regulamentul (CE) nr. 1360/2002 al Comisiei din 13.6.2002 (JO L 207, 5.8.2002, p. 1). Prin derogare de la articolul 3 alineatul (1) din Regulamentul (CEE) nr. 3821/85, obligativitatea instalării şi utilizării aparaturii de întregistrare în vehiculele înmatriculate pentru transportul rutier de călători sau mărfuri nu se aplică în Cipru până la 31 decembrie 2005 vehiculelor înmatriculate înainte de 1987 care desfăşoară exclusiv activităţi de transport intern. Conducătorii acestor vehicule trebuie să înregistreze timpul de condus şi timpul de odihnă într-un jurnal de bord personal. --------------------------------------------------
Jurnalul Oficial L 236 , 23/09/2003 p. 0047 - 0047



ARTICOLUL 49 Comitetul Regiunilor se completează prin numirea a nouăzeci şi cinci de membri reprezentând autorităţile regionale şi locale din noile state membre care fie deţin un mandat electoral în cadrul unei autorităţi regionale sau locale, fie răspund politic în faţa unei adunări alese. Mandatul membrilor astfel numiţi încetează simultan cu cel al membrilor aflaţi în funcţie în momentul aderării. --------------------------------------------------
A. LEGISLAŢIA PRIVIND AGRICULTURA

32001 R 1260: Regulamentul (CE) 1260/2001 al Consiliului din 19 iunie 2001 privind organizarea comună a pieţei în sectorul zahărului (JO L 178, 30.6.2001, p. 1), modificat de:

- 32002 R 0680: Regulamentul (CE) nr. 680/2002 al Comisiei din 19.4.2002 (JO L 104, 20.4.2002, p. 26).

Prin derogare de la articolul 45 din Regulamentul (CE) nr. 1260/2001 şi de la articolele corespunzătoare din celelalte regulamente privind organizarea comună a pieţei agricole, Slovacia poate continua să acorde ajutoare de stat până la 31 decembrie 2006 pentru a garanta funcţionarea recipiselor de antrepozit şi recipiselor de mărfuri care au intrat în vigoare la 1 iunie 1998.

Slovacia prezintă Comisiei un raport anual privind punerea în aplicare a acestor măsuri de acordare de ajutor de stat, indicând forma ajutorului şi sumele acestuia.

--------------------------------------------------
Jurnalul Oficial L 236 , 23/09/2003 p. 0979 - 0979



23. Declaraţie comună a Republicii Ungare şi a Republicii Slovenia privind anexa X capitolul 7 alineatul (1) litera (a) punctul (ii) şi anexa XIII capitolul 6 alineatul (1) litera (a) punctul (i) la actul de aderare Dacă perioada de tranziţie prevăzută în articolul 28 alineatul (1) din a Şasea Directivă cu privire la TVA nu este înlocuită cu un sistem definitiv până la mijlocul anului 2007, iar propunerea privind înlocuirea sa nu este într un stadiu care să permită înlocuirea până la sfârşitul anului 2007, Republica Ungară şi Republica Slovenia vor solicita Comisiei să prezinte Consiliului, în timp util, un raport privind funcţionarea regimului de tranziţie prevăzut în anexa X capitolul 7 alineatul (1) litera (a) punctul (ii) şi anexa XIII capitolul 6 alineatul (1) litera (a) punctul (i) la actul de aderare. Acest raport ia în consideraţie funcţionarea adecvată a pieţei interne şi posibilele consecinţe negative asupra sectorului restaurantelor din Republica Ungară si Republica Slovenia, în special pierderea locurilor de muncă, o creştere a muncii la negru şi nivelul creşterii preţurilor plătite de consumatorul final pentru serviciile furnizate de restaurante. --------------------------------------------------
II. PROFESIUNI JURIDICE

1. 31977 L 0249: Directiva 77/249/CEE a Consiliului din 22 martie 1977 de facilitare a exercitării efective a libertăţii de a presta servicii de către avocaţi (JO L 78, 26.3.1977, p. 17), modificată de:

- 11979 H: Actul privind condiţiile de aderare şi adaptările Tratatelor – Aderarea Republicii Elene (JO L 291, 19.11.1979, p. 17),

- 11985 I: Actul privind condiţiile de aderare şi adaptările Tratatelor – Aderarea Regatului Spaniei şi a Republicii Portugheze (JO L 302, 15.11.1985, p. 23),

- 11994 N: Actul privind condiţiile de aderare şi adaptările Tratatelor – Aderarea Republicii Austria, Republicii Finlanda şi Regatului Suediei (JO C 241, 29.8.1994, p. 21),

La articolul 1 alineatul (2), se adaugă următorul text:

"Republica Cehă | Advokát |

Estonia | Vandeadvokaat |

Cipru | Δικηγόρος |

Letonia | Zvērināts advokāts |

Lituania | Advokatas |

Ungaria | Ügyvéd |

Malta | Avukat/Prokuratur Legali |

Polonia | Adwokat/Radca prawny |

Slovenia | Odvetnik/Odvetnica |

Slovacia | Advokát/Komerčný právnik". |

2. 31998 L 0005: Directiva 98/5/CE a Parlamentului European şi a Consiliului din 16 februarie 1998 de facilitare a exercitării cu caracter permanent a profesiei de avocat într-un stat membru, altul decât cel în care s-a obţinut calificarea (JO L 77, 14.3.1998, p. 36).

La articolul 1alineatul (2) litera (a), între rubricile pentru Belgia şi Danemarca se inserează următorul text:

"Republica Cehă Advokát",

şi, între rubricile pentru Germania şi Grecia:

"Estonia Vandeadvokaat",

şi, între rubricile pentru Italia şi Luxemburg:

"Cipru Δικηγόρος

Letonia Zvērināts advokāts

Lituania Advokatas"

şi, între rubricile pentru Luxemburg şi Ţările de Jos:

"Ungaria Ügyvéd

Malta Avukat/Prokuratur Legali"

şi, între rubricile pentru Austria şi Portugalia:

"Polonia Adwokat/Radca prawny"

şi, între rubricile pentru Portugalia şi Finlanda:

"Slovenia Odvetnik/Odvetnica

Slovacia Advokát/Komerčný právnik".

--------------------------------------------------
Jurnalul Oficial L 236 , 23/09/2003 p. 0067 - 0067



G. STICLĂ 31969 L 0493: Directiva 69/493 a Consiliului, din 15 decembrie 1969 de apropiere a legislaţiilor statelor membre referitoare la sticla cristal (JO L 326, 29.12.1969, p. 36), modificată de: - 11972 B: Actul privind condiţiile de aderare şi adaptările Tratatelor – Aderarea Regatului Danemarcei, a Irlandei şi a Regatului Unit (JO L 73, 27.3.1972, p. 14), - 11979 H: Actul privind condiţiile de aderare şi adaptările Tratatelor – Aderarea Republicii Elene (JO L 291, 19.11.1979, p. 17), - 11985 I: Actul privind condiţiile de aderare şi adaptările Tratatelor – Aderarea Regatului Spaniei şi a Republicii Portugheze (JO L 302, 15.11.1985, p. 23). (a) În anexa I coloana b punctul 1 se inserează următoarele menţiuni: ""VYSOCE OLOVNATÉ KŘIŠŤÁLOVÉ SKLO 30%", "KÕRGKVALITEETNE KRISTALL 30%", "AUGSTĀKĀ LABUMA KRISTĀLS 30%", "DAUGIAŠVINIS KRIŠTOLAS 30%", "NEHÉZ ÓLOMKRISTÁLY 30%", "KRISTALL SUPERJURI 30%", "SZKŁO KRYSZTAŁOWE WYSOKOOŁOWIOWE 30%", "KRISTAL Z VISOKO VSEBNOSTJO SVINCA 30 %", "VYSOKOOLOVNATÉ KRIŠTÁĽOVÉ SKLO 30% PbO""; (b) În anexa I coloana b punctul 2 se inserează următoarele menţiuni: ""OLOVNATÉ KŘIŠŤÁLOVÉ SKLO 24%", "KVALITEETKRISTALL 24%", "SVINA KRISTĀLS 24%", "ŠVINO KRIŠTOLAS 24%", "ÓLOMKRISTÁLY 24%", "KRISTALL BIĊ-ĊOMB 24%", "SZKŁO KRYSZTAŁOWE OŁOWIOWE 24%", "SVINČEV KRISTAL 24%", "OLOVNATÉ KRIŠTÁĽOVÉ SKLO 24% PbO""; (c) În anexa I coloana b punctul 3 se inserează următoarele menţiuni: ""KŘIŠŤÁLOVÉ SKLO KRYSTALIN", "KRISTALLIINKLAAS", "KRISTĀLSTIKLS", "KRIŠTOLAS", "KRISZTALLIN ÜVEG", "KRISTALLIN", "SZKŁO KRYSZTAŁOWE "S"", "KRISTALNO STEKLO (KRISTALIN)", "KRIŠTALÍN";" (d) În anexa I coloana b punctul 4 se inserează următoarele menţiuni: ""KŘIŠŤÁLOVÉ SKLO", "KRISTALLKLAAS", "KRISTĀLSTIKLS", "KRIŠTOLO STIKLAS", "KRISZTALLIN ÜVEG", "KRISTALLIN", "SZKŁO KRYSZTAŁOWE", "KRISTALNO STEKLO", "KRIŠTÁĽOVÉ SKLO"". --------------------------------------------------
B. LIBERA CIRCULAŢIE A LUCRĂTORILOR

31968 L 0360: DIRECTIVA 68/360/CEE A CONSILIULUI din 15 octombrie 1968 privind desfiinţarea restricţiilor de circulaţie şi şedere în cadrul Comunităţii pentru lucrătorii din statele membre şi familiile acestora (JO L 257, 19.10.1968, p. 13), modificată de:

- 11972 B: Actul privind condiţiile de aderare şi adaptările Tratatelor – Aderarea Regatului Danemarcei, Irlandei şi Regatului Unit (JO L 73, 27.3.1972, p. 14),

- 11979 H: Actul privind condiţiile de aderare şi adaptările Tratatelor – Aderarea Republicii Elene (JO L 291, 19.11.1979, p. 17),

- 11985 I: Actul privind condiţiile de aderare şi adaptările Tratatelor – Aderarea Regatului Spaniei şi a Republicii Portugheze (JO L 302, 15.11.1985, p. 23),

- 11994 N: Actul privind condiţiile de aderare şi adaptările Tratatelor – Aderarea Republicii Austria, a Republicii Finlanda şi a Regatului Suediei (JO C 241, 29.8.1994, p. 21).

Nota de subsol 1 la anexă se înlocuieşte cu următorul text:

"Belgian, ceh, danez, german, estonian, grec, spaniol, francez, irlandez, italian, cipriot, leton, lituanian, luxemburghez, ungar, maltez, olandez, austriac, polonez, portughez, sloven, slovac, finlandez, suedez, britanic, în funcţie de ţara care emite permisul.".

--------------------------------------------------
ARTICOLUL 1

(1) Republica Cehă, Republica Estonia, Republica Cipru, Republica Letonia, Republica Lituania, Republica Ungaria, Republica Malta, Republica Polonia, Republica Slovenia şi Republica Slovacă devin membri ai Uniunii Europene şi părţi la Tratatele pe care se întemeiază Uniunea, cu modificările sau completările ulterioare.

(2) Condiţiile de admitere şi adaptările aduse Tratatelor pe care se întemeiază Uniunea Europeană şi pe care această admitere le antrenează figurează în Actul anexat la prezentul Tratat. Dispoziţiile acestui Act fac parte integrantă din prezentul Tratat.

(3) Dispoziţiile privind drepturile şi obligaţiile statelor membre, precum şi puterile şi competenţele instituţiilor Uniunii, prevăzute în Tratatele menţionate în alin. (1), se aplică în ceea ce priveşte prezentul Tratat.

--------------------------------------------------
41. Declaraţia Republicii Slovenia cu privire la viitoarea împărţire regională a Republicii Slovenia

Republica Slovenia subliniază importanţa pe care o acordă dezvoltării regionale echilibrate şi necesităţii de a se reduce decalajele socio-economice dintre regiunile sale.

Republica Slovenia notează faptul că Republica Slovenia are competenţă exclusivă cu privire la deciziile referitoare la împărţirea sa regională. O excepţie o constituie împărţirea regională a Sloveniei în scopul nomenclatorului unităţilor teritoriale de statistică (NUTS).

In contextul negocierilor de aderare, problema împărţirii regionale a Sloveniei la nivelul NUTS 2 a fost rezolvată provizoriu la a nouăsprezecea sesiune a Conferinţei la nivel de supleanţi din 29 iulie 2002, în condiţiile prezentate în Concluziile Conferinţei. Aceste concluzii au fost confirmate la reuniunea ministerială a Conferinţei de Aderare din 1 octombrie 2002.

O declaraţie a Republicii Slovenia, faţă de care nici unul dintre statele membre nu a avut obiecţii în nici o etapă, a fost inclusă în Concluziile Conferinţei, pasajul relevant din aceasta fiind următorul:

"Slovenia constată cu satisfacţie că UE a luat notă de faptul că întregul teritoriu al Sloveniei va fi considerat ca o singură regiune la nivel NUTS 2 în cursul perioadei de până la sfârşitul anului 2006, că Slovenia intenţionează să pună în aplicare un document unic de programare care acoperă întregul teritoriu al Sloveniei pe parcursul perioadei de programare de până la sfârşitul anului 2006 şi că Slovenia va continua discuţiile cu Comisia asupra unei împărţiri teritoriale care să asigure o dezvoltare regională echilibrată în scopul revizuirii, atunci când va fi deja stat membru, a clasificării sale NUTS cel mai târziu la sfârşitul anului 2006.

Dacă propunerea referitoare la un Regulament al Parlamentului European şi Consiliului privind stabilirea unui nomenclator al unităţilor teritoriale de statistică (NUTS) este adoptată şi intră în vigoare înainte de aderarea Sloveniei, Slovenia va negocia cu UE, dacă este necesar, aplicarea acesteia la împărţirea teritorială a Sloveniei.

Pe această bază, Slovenia poate accepta propunerea UE şi poate cădea de acord că în etapa actuală acest capitol nu necesită alte negocieri."

--------------------------------------------------
34. Declaraţia Republicii Lituania cu privire la activităţile lituaniene de pescuit în zona de reglementare a Comisiei de Pescuit a Atlanticului de Nord-Est (CPANE)

Lituania îşi declară interesul pentru continuarea activităţilor de pescuit tradiţional în cadrul Comisiei de Pescuit a Atlanticului de Nord-Est după aderarea la Uniunea Europeană. Lituania se bazează pe sprijinul UE pentru aderarea sa la CPANE. Lituania se aşteaptă ca, după aderarea la UE, activităţile de pescuit ale Lituaniei în zona de reglementare a CPANE să continue şi să i se aloce cote de pescuit adecvate în zona respectivă, în conformitate cu principiul stabilităţii relative.

--------------------------------------------------
ARTICOLUL 37

(1) În decursul unei perioade de până la trei ani de la data aderării, în caz de dificultăţi grave şi care se pot menţine în orice sector de activitate economică, precum şi de dificultăţi care pot determina o deteriorare gravă a situaţiei economice dintr-o anumită zonă, un nou stat membru poate solicita să fie autorizat să adopte măsuri de salvgardare care să permită reechilibrarea situaţiei şi adaptarea sectorului respectiv la economia pieţei comune.

În aceleaşi condiţii, un stat membru actual poate solicita să fie autorizat să adopte măsuri de salvgardare în ceea ce priveşte unul sau mai multe noi state membre.

(2) La cererea statului în cauză, Comisia, printr-o procedură de urgenţă, stabileşte măsurile de salvgardare pe care le consideră necesare, precizând condiţiile şi modalităţile de aplicare.

În caz de dificultăţi economice grave şi la cererea expresă a statului membru în cauză, Comisia hotărăşte în termen de cinci zile lucrătoare de la primirea cererii, însoţită de informaţii relevante. Măsurile astfel hotărâte sunt aplicabile imediat, ţin seama de interesele tuturor părţilor interesate şi nu atrag după ele controale la frontieră.

(3) Măsurile autorizate în conformitate cu alin. (2) pot implica derogări de la normele prevăzute în Tratatul CE şi în prezentul act în măsura şi pentru perioadele strict necesare pentru atingerea obiectivelor prevăzute în alin. (1). Va trebui să fie alese cu prioritate măsurile care dereglează cât mai puţin posibil funcţionarea pieţei comune.

--------------------------------------------------
2. LIBERTATEA DE A PRESTA SERVICII

31997 L 0009: Directiva 97/9/CE a Parlamentului European şi a Consiliului din 3 martie 1997 privind sistemele de compensare pentru investitori (JO L 84, 26.3.1997, p. 22).

Prin derogare de la articolul 4 alineatul (1) din Directiva 97/9/CE, nivelul minim al compensaţiei nu se aplică în Slovacia până la 31 decembrie 2006. Slovacia garantează că sistemul său de compensare pentru investitori prevede o acoperire de cel puţin 10000 EUR până la 31 decembrie 2004, de cel puţin 13000 EUR de la 1 ianuarie 2005 până la 1 ianuarie 2005 şi de cel puţin 16000 EUR de la 1 ianuarie 2006 până la 1 ianuarie 2006.

În perioada de tranziţie, celelalte state membre îşi păstrează dreptul de a împiedica o sucursală a unei firme de investiţii slovace stabilite pe teritoriul lor să funcţioneze dacă această sucursală nu s-a afiliat la un sistem de compensare pentru investitori recunoscut în mod oficial pe teritoriul statelor membre în cauză şi până când nu se afiliază la un astfel de sistem, în scopul acoperirii diferenţei dintre nivelul slovac de compensare şi nivelul minim menţionat în articolul 4 alineatul (1).

--------------------------------------------------